stanford-oval/wikipedia huggingface dataset:
การหลั่งน้ำอสุจิ
พัฒนาการ > การหลั่งน้ำอสุจิโดยไม่ต้องมีการสัมผัส

แม้ว่าจะไม่เกิดขึ้นโดยทั่วไป  ชายบางพวกสามารถหลั่งน้ำอสุจิโดยไม่จำเป็นต้องมีการสัมผัสอวัยวะเพศ
คือทำให้เกิดการหลั่งได้โดยไม่ต้องมีการเร้าอารมณ์ทางเพศด้วยการสัมผัส
บางพวกทำโดยเกร็งและคลายกล้ามเนื้อที่ท้องและที่แก้มก้นพร้อม ๆ กับการจินตนาการ
และบางพวกทำโดยผ่อนคลายกล้ามเนื้อใกล้ ๆ กับองคชาต  ซึ่งอาจทำให้องคชาตแข็งตัวยิ่งขึ้นโดยเฉพาะเมื่อเกิดอารมณ์ทางเพศอย่างรุนแรง
พัฒนาการ > การกดที่ฝีเย็บและการหลั่งน้ำอสุจิย้อนทาง

ในขณะที่จะเกิดการหลั่งน้ำอสุจิ การกดที่ฝีเย็บ  (บริเวณระหว่างอวัยวะเพศกับทวารหนัก)  หรือบีบท่อปัสสาวะไว้  อาจจะมีผลเป็นการกักน้ำอสุจิไว้ในภายใน  โดยที่น้ำอสุจิจะไหลย้อนกลับเข้าไปในกระเพาะปัสสาวะ  (ดูรูป)
บางคนทำแบบนี้เพื่อจะป้องกันไม่ให้เลอะเปรอะเปื้อนโดยจงใจกักน้ำอสุจิไว้ในภายใน 
ถ้าเป็นภาวะทางการแพทย์  ก็จะเรียกว่า  การหลั่งน้ำอสุจิย้อนทาง (retrograde ejaculation) ซึ่งเกิดขึ้นเมื่อหูรูดของกระเพาะปัสสาวะมีความผิดปกติ
ปัญหาสุขภาพ

ดูเพิ่ม: น้ำอสุจิ § postorgasmic
สำหรับคนโดยมาก  ยังไม่ปรากฏความเสียหายด้านสุขภาพจากการหลั่งน้ำอสุจิบ่อย ๆ 
แม้ว่า  กิจกรรมทางเพศโดยทั่ว ๆ ไปสามารถที่จะมีผลทางด้านสุขภาพและทางจิตใจได้
แต่ว่า  มีชายเป็นส่วนน้อยพวกหนึ่งที่อาจจจะประสบกับอาการ postorgasmic illness syndrome (แปลว่า  กลุ่มอาการเจ็บป่วยหลังการถึงจุดสุดยอด) ซึ่งจะมีเพียงแค่ชั่วคราวหลังการหลั่งน้ำอสุจิ
อาการมักจะปรากฏภายในครึ่งชั่วโมงหลังจากการถึงจุดสุดยอดและมักจะหายไปภายใน 2-3 วัน
ผู้มีปัญหานี้จะประสบอาการต่าง ๆ ทางจิตใจ  ทางกาย  หรือทั้งสองทาง
อาการทั่ว ๆ ไปรวมทั้งปัญหาเกี่ยวกับประชานด้านต่าง ๆ ความรู้สึกไม่สบาย ความฉุนเฉียวง่าย  ความวิตกกังวล
ความอยากจะหาย ความซึมเศร้า
และความยากลำบากในการสื่อความ  การจำคำต่าง ๆ การอ่านหนังสือและจำความได้ การตั้งสมาธิ  และการเข้าสังคม 
อาการทางกายรวมทั้งความล้าอย่างรุนแรง  การปวดศีรษะตั้งแต่เบา ๆ จนถึงรุนแรง  และอาการเหมือนกับเป็นหวัดหรือภูมิแพ้เช่น  อาการจาม  คันตา การเคืองจมูก  และการปวดกล้ามเนื้อ 
และอาจจะมีอาการร้อนมาก
ยังไม่ชัดเจนว่า  การหลั่งน้ำอสุจิบ่อย ๆ จะเพิ่ม 
ลด 
หรือไม่มีผลต่อ 
ความเสี่ยงการเป็นมะเร็งต่อมลูกหมาก
งานวิจัยขนาดใหญ่สองงานคือ 
"Ejaculation Frequency and Subsequent Risk of Prostate Cancer (ความถี่การหลั่งน้ำอสุจิและความเสี่ยงที่เกิดขึ้นเนื่องจากมะเร็งต่อมลูกหมาก)" 
และ "Sexual Factors and Prostate Cancer ([ความสัมพันธุ์ระหว่าง]องค์ประกอบทางเพศกับมะเร็งต่อมลูกหมาก)" 
เสนอว่า  การหลั่งน้ำอสุจิบ่อย ๆ ตลอดชีวิตเป็นการป้องกันมะเร็งต่อมลูกหมาก
ส่วนงานวิจัยในประเทศสหรัฐอเมริกาใน "ชาย 29,342 คนอายุระหว่าง 46-81 ปี" 
เสนอว่า  "ความถี่ในการหลั่งน้ำอสุจิสูงมีความสัมพันธุ์กับความเสี่ยงต่อมะเร็งต่อมลูกหมากที่ลดลง" 
ส่วนงานวิจัยในประเทศออสเตรเลียใน "ชาย 1,079 คนที่มีมะเร็งต่อมลูกหมากและชายที่ไม่มีโรคอีก 1,259 คน"
พบว่า  "มีหลักฐานว่า  ชายวัย 20-50 ปีที่ยิ่งมีการหลั่งน้ำอสุจิบ่อยครั้งเท่าไร 
ก็มีโอกาสน้อยลงในการเกิดขึ้นของมะเร็งต่อมลูกหมากเท่านั้น"
ผลป้องกันของการหลั่งน้ำอสุจิอยู่ในระดับสูงสุดถ้าชายในวัยช่วง 20-30 หลั่งน้ำอสุจิโดยเฉลี่ยอาทิตย์ละ 7 ครั้งหรือมากกว่านั้น
กลุ่มนี้ปรากฏว่ามีโอกาสเป็น 1/3 ในการมีมะเร็งต่อมลูกหมากชนิดรุนแรงน้อยกว่า
เมื่อเทียบกับชายผู้หลั่งน้ำอสุจิน้อยกว่า 3 ครั้งต่ออาทิตย์ในช่วงอายุนี้
ในสัตว์อื่น

ในสัตว์เลี้ยงลูกด้วยนมและสัตว์ปีก  การหลั่งน้ำอสุจิหลายครั้งต่อ ๆ กันเป็นเรื่องสามัญ 
ในระหว่างการผสมพันธุ์  ตัวกินมดอีคิดนาประเภท Tachyglossus aculeatus จะใช้องคชาตแค่ครึ่งเดียวโดยสลับข้างกัน
โดยที่อีกข้างหนึ่งจะไม่มีการทำงาน
 
เมื่อหมาป่าหลั่งน้ำอสุจิ  การขยับสะโพก  (ที่ทำเพื่อผสมพันธุ์) ครั้งสุดท้ายอาจจะใช้ระยะเวลายาวขึ้นเล็กน้อย
ลิงวอกปกติจะหลั่งน้ำอสุจิภายใน 15 วินาทีหลังจากเริ่มการร่วมเพศ 
มีรายงานและคลิปวิดีโอของการหลั่งน้ำอสุจิที่เกิดขึ้นเองในสัตว์เลี้ยงลูกด้วยนมในน้ำเป็นครั้งแรก 
คือ ในโลมาปากขวดอินโดแปซิฟิกใกล้เกาะมิกุระ ประเทศญี่ปุ่น ในปี พ.ศ. 2555
ยูลีอาน นาเกิลส์มัน

| 0 | 1 | 2 | 3 |
| --- | --- | --- | --- |
 นาเกิลส์มันใน ค.ศ. 2020
ข้อมูลส่วนตัว
วันเกิด:   (1987-07-23) 23 กรกฎาคม ค.ศ. 1987 (37 ปี)
สถานที่เกิด:  ลันทซ์แบร์คอัมเล็ช เยอรมนีตะวันตก
ส่วนสูง:  1.89 m (6 ft 2 1⁄2 in)
ตำแหน่ง:  เซ็นเตอร์แบ็ก
สโมสรเยาวชน
0000–2002:  เอ็ฟเซ เอาคส์บวร์ค
2002–2006:  1860 มึนเชิน
สโมสรอาชีพ*
| ปี |  ทีม |  ลงเล่น |  (ประตู) |
| 2006–2007 |  1860 มึนเชิน 2 |  0 |  (0) |
| 2007–2008 |  เอ็ฟเซ เอาคส์บวร์ค 2 |  0 |  (0) |
จัดการทีม
2016–2019:  1899 ฮ็อฟเฟินไฮม์
2019–2021:  แอร์เบ ไลพ์ซิช
2021–2023:  ไบเอิร์นมิวนิก
2023–:  เยอรมนี
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ยูลีอาน นาเกิลส์มัน (เยอรมัน: Julian Nagelsmann; เกิด 23 กรกฎาคม ค.ศ. 1987) เป็นผู้จัดการทีมฟุตบอลชาวเยอรมัน ปัจจุบันเป็นผู้จัดการทีมชาติเยอรมนี ก่อนหน้านี้เคยเป็นผู้ฝึกสอนให้แก่หลายสโมสรในบุนเดิสลีกา ได้แก่ เทเอ็สเก 1899 ฮ็อฟเฟินไฮม์, แอร์เบ ไลพ์ซิช และไบเอิร์นมิวนิก นาเกิลส์มันเป็นผู้ฝึกสอนอายุน้อยที่ได้รับการจับตามองคนหนึ่งในปัจจุบัน เขาเป็นผู้ฝึกสอนที่อายุน้อยที่สุดในประวัติศาสตร์การแข่งขันยูฟ่าแชมเปียนส์ลีกที่พาทีมคว้าชัยชนะในรอบแบ่งกลุ่ม, ชนะในรอบแพ้คัดออก, พาทีมเข้ารอบก่อนรองชนะเลิศ และรอบรองชนะเลิศ รวมทั้งเป็นผู้ฝึกสอนทีมชาติที่อายุน้อยที่สุดในประวัติศาสตร์ฟุตบอลชิงแชมป์แห่งชาติยุโรป และผู้ฝึกสอนที่อายุน้อยที่สุดที่คุมสโมสรครบ 100 นัดในบุนเดิสลีกา
เขาเกิดในรัฐไบเอิร์น และเคยเป็นนักฟุตบอลอาชีพแต่ยุติการเล่นตั้งแต่อายุเพียง 20 ปีจากปัญหาอาการบาดเจ็บ จากนั้นเขาผันตัวไปทำหน้าที่ผู้ฝึกสอนให้แก่ทีมเยาวชนของฮ็อฟเฟินไฮม์ใน ค.ศ. 2010 และรับตำแหน่งคุมทีมชุดใหญ่ของสโมสรใน ค.ศ. 2015 โดยพาทีมจบอันดับสามในบุนเดิสลีกา และได้สิทธิ์แข่งขันยูฟ่าแชมเปียนส์ลีก เขาอำลาสโมสรเพื่อไปคุมทีมไลพ์ซิชใน ค.ศ. 2019 และพาทีมเข้าสู่รอบรองชนะเลิศยูฟ่าแชมเปียนส์ลีก ค.ศ. 2020 และยังมีผลงานโดดเด่นด้วยการพาทีมคว้ารองแชมป์สองรายการในบุนเดิสลีกา และเดเอ็ฟเบ-โพคาล 2021 นาเกิลส์มันย้ายไปคุมทีมไบเอิร์นมิวนิกใน ค.ศ. 2021 ด้วยมูลค่าสัญญา 25 ล้านยูโร (21.7 ล้านปอนด์) ซึ่งเป็นสถิติโลกสำหรับตำแหน่งผู้จัดการทีม พาทีมชนะเลิศบุนเดิสลีกา ฤดูกาล 2021–22 และเดเอ็ฟเอ็ล-ซูเพอร์คัพ 2021 และ 2022 ก่อนจะถูกยกเลิกสัญญาในเดือนมีนาคม ค.ศ. 2023 และรับตำแหน่งผู้จัดการทีมชาติเยอรมนีในเดือนกันยายน
นาเกิลส์มันได้รับรางวัลผู้ฝึกสอนยอดเยี่ยมแห่งปีของเยอรมนี ค.ศ. 2017, รางวัลผู้ฝึกสอนยอดเยี่ยมโดยสหภาพนักฟุตบอลอาชีพเยอรมนี (VDV) ในปีเดียวกัน และคว้าอันดับสามในการประกาศรางวัลผู้ฝึกสอนยอดเยี่ยมแห่งปีประจำฤดูกาล 2019–20 โดยสหภาพสมาคมฟุตบอลยุโรป
การจัดการทีม > ช่วงแรก

นาเกิลส์มันร่วมงานกับสโมสรฮ็อฟเฟินไฮม์เป็นสโมสรแรก โดยมีบทบาทในการดูแลทีมเยาวชนต่อมาอีกหลายปี และเคยเป็นผู้ช่วยผู้ฝึกสอนทีมชุดใหญ่ในฤดูกาล 2012–13 และได้รับบทบาทหลักในการดูแลทีมรุ่นอายุไม่เกิน 19 ปีให้แก่สโมสรจนถึง ค.ศ. 2016 และพาทีมชนะเลิศฟุตบอลลีกรุ่นเยาวชนในฤดูกาล 2013–14 ในช่วงเวลาที่เขารับหน้าที่ผู้ช่วยผู้ฝึกสอนให้ทีม เขาได้รับฉายาโดยทิม วีเซอ อดีตผู้รักษาประตูอาชีพว่า "Mini-Mourinho"
การจัดการทีม > เทเอ็สเก 1899 ฮ็อฟเฟินไฮม์

นาเกิลส์มันได้รับแต่งตั้งให้เป็นผู้ฝึกสอนทีมชุดใหญ่เมื่อวันที่ 27 ตุลาคม ค.ศ. 2015 แต่มีกำหนดเริ่มงานในฤดูกาล 2016–17 ด้วยระยะเวลาการจ้างสามปี โดยเขามีอายุเพียง 28 ปีในวันที่ได้รับการแต่งตั้ง ถือเป็นผู้ฝึกสอนที่อายุน้อยที่สุดในประวัติศาสตร์บุนเดิสลีกา เขาเข้ารับตำแหน่งต่อจากฮืบ สเตเฟนส์ ซึ่งประกาศลาออกจากปัญหาสุขภาพ
ในวันที่นาเกิลส์มันรับตำแหน่งในเดือนกุมภาพันธ์ ค.ศ. 2016 นั้น สโมสรอยู่ในอันดับ 17 ของตารางและต้องหนีตกชั้น มีคะแนนห่างจากพื้นที่ปลอดภัยในอันดับ 15 ถึง 7 คะแนน เขาพาทีมรอดพ้นการตกชั้นจากการชนะ 7 จาก 14 นัดสุดท้ายในลีก และมีคะแนนมากกว่าพื้นที่เพลย์ออฟเพื่อหนีตกชั้นเพียงคะแนนเดียว และพาทีมทำผลงานยอดเยี่ยมต่อเนื่องด้วยการจบสูงถึงอันดับ 4 ในบุนเดิสลีกา ฤดูกาล 2016–17 ได้ลงแข่งขันรอบคัดเลือกรายการยูฟ่าแชมเปียนส์ลีกเป็นครั้งแรกในประวัติศาสตร์สโมสร ส่งผลให้เขาได้รับการขยายสัญญาไปจนสิ้นสุดฤดูกาล 2021 อย่างไรก็ตาม สโมสรแพ้ลิเวอร์พูลในรอบคัดเลือกดังกล่าวด้วยผลประตูรวมสองนัด 3–6 และจบอันดับสุดท้ายในยูโรปาลีกจากการชนะเพียงนัดเดียวต่อสโมสรอิสตันบูลบาชักเชฮีร์ แต่พวกเขายังคงทำผลงานในฟุตบอลลีกได้ยอดเยี่ยมโดยจบอันดับสาม ได้สิทธิแข่งขันยูฟ่าแชมเปียนส์ลีกโดยอัตโนมัติ
ในฤดูกาลต่อมา นาเกิลส์มันกลายเป็นผู้จัดการทีมที่อายุน้อยที่สุดในประวัติศาสตร์ยูฟ่าแชมเปียนส์ลีกในวัย 31 ปี และ 58 วัน โดยทำสถิติดังกล่าวในการพาทีมลงสนามนัดแรกพบกับชัคตาร์ดอแนตสก์ แต่ทีมของเขาต้องตกรอบจากผลงานเสมอ 3 และแพ้ 3 นัด จบอันดับสุดท้ายของกลุ่ม ต่อมาในวันที่ 21 มิถุนายน ค.ศ. 2018 สโมสรประกาศว่านาเกิลส์มันจะอำลาทีมเมื่อสิ้นสุดฤดูกาล 2018–19 เขาคุมสโมสรครบ 100 นัดในวันที่ 19 มกราคม ค.ศ. 2019 ในนัดที่แพ้ไบเอิร์นมิวนิก 1–3 และถือเป็นผู้จัดการทีมที่อายุน้อยที่สุดของลีกสูงสุดฟุตบอลเยอรมนีที่คุมสโมสรครบ 100 นัดในลีก
การจัดการทีม > แอร์เบ ไลพ์ซิช

นาเกิลส์มันเข้ารับตำแหน่งผู้ฝึกสอนให้สโมสรแอร์แบ ไลพ์ซิชในวันที่ 21 มิถุนายน ค.ศ. 2018 มีกำหนดเริ่มงานในฤดูกาล 2019–20 ด้วยสัญญาสามปีจนถึงปี 2023 เขาคุมทีมนัดแรกด้วยการเอาชนะแอร์สเทอร์ เอ็ฟเซ อูนีโอนแบร์ลีน 4–0 และเสมอไบเอิร์นมิวนิก 1–1 และด้วยวัย 32 ปี และ 56 วัน เขากลายเป็นผู้ฝึกสอนที่อายุน้อยที่สุดที่พาทีมคว้าชัยชยะในยูฟ่าแชมเปียนส์ลีกในวันที่ 17 กันยายน เมื่อไลพ์ซิชบุกไปชนะสปอร์ลิชบัวอีไบฟีกา 2–1 ในรอบแบ่งกลุ่ม ต่อมา ในการแข่งขันนัดที่ 10 ของบุนเดิสลีกา เขาพาทีมเอาชนะแอร์สเทอร์ เอ็ฟเอ็สเฟา ไมนทซ์ 05 ขาดลอย 8–0 รวมทั้งพาไลพ์ซิชเอาชนะสโมสรเก่าอย่างฮ็อฟเฟินไฮม์ 3–1 ในนัดที่ 14 ไลพ์ซิชยังผ่านเข้ารอบแพ้คัดออกในยูฟ่าแชมเปียนส์ลีกได้เป็นครั้งแรกในฐานะแชมป์รอบแบ่งกลุ่ม และในวันที่ 10 มีนาคม ค.ศ. 2020 หลังจากพาทีมเอาชนะทอตนัมฮอตสเปอร์ที่คุมทีมโดยโชเซ มูรีนโย  4–0 นาเกิลมันส์ทำสถิติเป็นผู้ฝึกสอนอายุน้อยที่สุดที่พาสโมสรชนะในรอบแพ้คัดออกในรายการนี้ ไลพ์ซิชยังเอาชนะอัตเลติโกเดมาดริดในรอบก่อนรองชนะเลิศ ส่งผลให้เขากลายเป็นผู้ฝึกสอนที่อายุน้อยที่สุดที่ได้พาสโมสรเข้าสู่รอบรองชนะเลิศ แต่ทีมของเขาต้องยุติเส้นทางที่รอบดังกล่าวจากการแพ้ปารีแซ็ง-แฌร์แม็ง 0–3 และสโมสรยังเข้ารอบแพ้คัดออกได้อีกครั้งในฤดูกาล 2020–21 แต่แพ้ลิเวอร์พูล และไลพ์ซิชจบอันดับสองในลีก รวมถึงแพ้โบรุสซีอาดอร์ทมุนท์ในเดเอ็ฟเบ-โพคาล 2021 รอบชิงชนะเลิศ
การจัดการทีม > ไบเอิร์นมิวนิก

นาเกิลส์มันรับตำแหน่งผู้ฝึกสอนไบเอิร์นมิวนิกเมื่อวันที่ 27 มิถุนายน ค.ศ. 2021 ด้วยระยะเวลาว่าจ้างห้าปี มีผลตั้งแต่ 1 กรกฎาคมปีเดียวกัน แทนที่ฮันส์-ดีเทอร์ ฟลิค และด้วยมูลค่าสัญญากว่า 25 ล้านยูโร เขาจึงกลายเป็นผู้ฝึกสอนที่มีมูลค่าฉีกสัญญาสูงที่สุดในโลก
การคุมทีมนัดแรกของนาเกิลส์มันคือการพาทีมเสมอโบรุสซีอาเมินเชินกลัทบัค ด้วยผลประตู 1–1 ชัยชนะนัดแรกกับสโมสรใหม่ของเขาเกิดขึ้นในการชนะโบรุสซีอาดอร์ทมุนด์ ในเดเอ็ฟเอ็ล-ซูเพอร์คัพ 2021 ด้วยผลประตู 3–1 และยังเป็นการคว้าถ้วยรางวัลใบแรกกับสโมสร ต่อมา เมื่อวันที่ 24 สิงหาคม ค.ศ. 2021 ไบเอิร์นมิวนิกเอาชนะเบรเมอร์ เอ็สเฟาในเดเอ็ฟเบ-โพคาล ฤดูกาล 2021–22 ด้วยผลประตู 12–0 ซึ่งเป็นการชนะที่ขาดลอยที่สุดในรอบ 24 ปีของสโมสรนับตั้งแต่เอาชนะเดเจคา วาลด์เบิร์ก 16–1 ในเดือนสิงหาคม ค.ศ. 1997 ไบเอิร์นมิวนิกตกรอบก่อนรองชนะเลิศยูฟ่าแชมเปียนส์ลีกในวันที่ 12 เมษายน ค.ศ. 2022 จากการแพ้บิยาร์เรอัลด้วยผลประตูรวม 1–2 แต่สโมสรยังจบฤดูกาลด้วยตำแหน่งแชมป์บุนเดิสลีกา ฤดูกาล 2021–22 โดยคว้าแชมป์ทั้งที่ยังเหลือการแข่งขันอีกสามนัด เขาชนะถ้วยรางวัลใบที่สามด้วยการเอาชนะทีมเก่าอย่างแอร์เบ ไลพ์ซิชในเดเอ็ฟเอ็ล-ซูเพอร์คัพ 2022 และยังพาทีมชนะทุกนัดในรอบแบ่งกลุ่มยูฟ่าแชมเปียนส์ลีกเป็นฤดูกาลที่สองติดต่อกัน โดยอยู่ร่วมกลุ่มกับทีมใหญ่อย่างอินเตอร์มิลาน และบาร์เซโลนา และเป็นการคุมทีมชนะในรอบแบ่งกลุ่มรายการนี้ 14 นัดติดต่อกันนับรวมสมัยคุมไลพ์ซิชอีกสองนัด ทาบสถิติของลูวี ฟัน คาล แต่ก็ต้องยุติเส้นทางที่รอบต่อมาจากการแพ้ปารีแซ็ง-แฌร์แม็ง ด้วยผลประตูรวมสองนัด 0–3
ต่อมาในวันที่ 24 มีนาคม ค.ศ. 2023 หลังจบการแข่งขันที่ไบเอิร์นมิวนิกแพ้ไบเออร์ 04 เลเวอร์คูเซิน 1–2 นาเกิลส์มันได้รับแจ้งจากสโมสรว่าเขาถูกปลดจากตำแหน่ง ในขณะที่เขาพักผ่อนอยู่ที่ประเทศออสเตรีย ในขณะนั้นสโมสรมีคะแนนตามหลังดอร์ทมุนด์หนึ่งคะแนนในบุนเดิสลีกา เขาถูกแทนที่โดยโทมัส ทุคเคิล การตัดสินใจดังกล่าวมาจากผู้บริหารอย่างอ็อลลีเวอร์ คาห์น และผู้อำนวยการกีฬาอย่างฮาซาน ซาลิฮามิดชิช และประธานกรรมการสโมสรอย่างเฮอร์เบิร์ต ไฮเนอร์ โดยผู้บริหารระบุว่าสาเหตุหลักมาจากผลงานของทีมที่ไม่แน่นอนหลังจบการแข่งขันฟุตบอลโลก และทีมต้องการยกระดับผลงานหลังจากนี้รวมถึงวางการวางแผนในฤดูกาลถัดไป การปลดนาเกิลส์มันมีขึ้นไม่กี่วันก่อนหน้าการแข่งขันแดร์คลัสซิคเคอร์ และรอบก่อนรองชนะเลิศเดเอ็ฟเบ-โพคาล ฤดูกาล 2022–23 ที่จะพบกับเอ็สเซ ไฟรบวร์ค รวมถึงรอบก่อนรองชนะเลิศยูฟ่าแชมเปียนส์ลีกกับแมนเชสเตอร์ซิตี
นาเกิลส์มันอำลาทีมไปด้วยเปอร์เซนต์การคว้าชัยชนะสูงถึง 71.4 โดยมีเพียงแป็ป กวาร์ดิออลา, การ์โล อันเชลอตตี และฮันส์-ดีเทอร์ ฟลิค ที่พาทีมเก็บคะแนนโดยเฉลี่ยในลีกได้มากกว่าเขา
การจัดการทีม > ทีมชาติเยอรมนี

ในวันที่ 22 กันยายน ค.ศ. 2023 นาเกิลส์มันรับตำแหน่งผู้จัดการทีมชาติเยอรมนี เพื่อลงแข่งฟุตบอลชิงแชมป์แห่งชาติยุโรป 2024 ซึ่งเยอรมนีเป็นเจ้าภาพโดยเป็นครั้งที่สองในอาชีพที่เขารับตำแหน่งแทนที่ฮันส์-ดีเทอร์ ฟลิค และเซ็นสัญญาไปถึง 31 กรกฎาคม ค.ศ. 2024 ด้วยวัย 36 ปี เขาถือเป็นผู้ฝึกสอนที่อายุน้อยที่สุดเป็นลำดับสองของทีมชาติเยอรมนี ตามหลังอ็อทโต แนทซ์ (34 ปี ค.ศ. 1926) ต่อมาในเดือนเมษายน ค.ศ. 2024 เขาได้รับการขยายสัญญาไปจนจบฟุตบอลโลก 2026 ในการแข่งขันฟุตบอลชิงแชมป์แห่งชาติยุโรป เยอรมนีอยู่ร่วมกลุ่มกับสวิตเซอร์แลนด์,  ฮังการี, สกอตแลนด์ มีผลงานชนะ 2 และแพ้ 1 นัด ตามด้วยการชนะเดนมาร์กในรอบ 16 ทีมสุดท้าย 2–0 และยุติเส้นทางในรอบต่อมาด้วยการแพ้สเปนในช่วงต่อเวลา 1–2 โดยเยอรมนีเสียประตูในนาทีที่ 119 อย่างไรก็ตาม เมื่อวันที่ 14 มิถุนายน ค.ศ. 2024 เขากลายเป็นผู้ฝึกสอนทีมชาติที่อายุน้อยที่สุดในรายการ ด้วยวัย 36 ปี และ 327 วัน
เยอรมนีทำผลงานได้ดีในยูฟ่าเนชันส์ลีก ฤดูกาล 2024–25 ลีกเอ ไม่แพ้ทีมใดตลอดการแข่งขัน 6 นัดและจบอันดับ 1 เหนือเนเธอร์แลนด์ พวกเขาผ่านเข้าสู่รอบ 8 ทีมไปพบอิตาลีในเดือนมีนาคมปี 2025 และในเดือนมกราคม 2025 นาเกิลส์มันขยายสัญญากับทีมชาติออกไปจนสิ้นสุดฟุตบอลชิงแชมป์แห่งชาติยุโรป 2028
สถิติการคุมทีม

| ทีม | ตั้งแต่ | ถึง | สถิติ> เกม | สถิติ> ชนะ | สถิติ> เสมอ | สถิติ> แพ้ | สถิติ> % | อ้างอิง |
| --- | --- | --- | --- | --- | --- | --- | --- | --- |
| 1899 ฮ็อฟเฟินไฮม์ | 11 กุมภาพันธ์ ค.ศ. 2016 | 30 มิถุนายน ค.ศ. 2019 | 136 | 55 | 43 | 38 | 040.4 |  |
| แอร์เบ ไลพ์ซิช | 1 กรกฎาคม ค.ศ. 2019 | 30 มิถุนายน ค.ศ. 2021 | 95 | 54 | 22 | 19 | 056.8 |  |
| ไบเอิร์นมิวนิก | 1 กรกฎาคม ค.ศ. 2021 | 23 มีนาคม ค.ศ. 2023 | 84 | 60 | 14 | 10 | 071.4 |  |
| รวมทั้งหมด | รวมทั้งหมด | รวมทั้งหมด | 315 | 169 | 79 | 67 | 053.7 | — |
ชีวิตส่วนตัว

เมื่ออายุ 20 ปี นาเกิลส์มันส์สูญเสียบิดาจากการฆ่าตัวตาย นาเกิลส์มันเป็นมังสวิรัติ มีงานอดิเรกคือการปีนเขา, สกี, ฮอกกี้ และจักรยานเสือภูเขา เขาสมรสกับอดีตภรรยา และมีบุตรสองคนในปี 2018 และแยกทางเมื่อปี 2023
เกียรติประวัติ > ผู้จัดการทีม > ไบเอิร์นมิวนิก

บุนเดิสลีกา ฤดูกาล 2021–22
เดเอ็ฟเอ็ล-ซูเพอร์คัพ 2021, 2022
เกียรติประวัติ > ผู้จัดการทีม > ส่วนบุคคล

ผู้ฝึกสอนยอดเยี่ยมแห่งปีของเยอรมนี (2017)
ผู้ฝึกสอนยอดเยี่ยมแห่งปีของยูฟ่า (อันดับสาม - 2019–20)
นาเกิลส์มันในฐานะผู้ฝึกสอนแอร์เบ ไลพ์ซิช ปี 2019
นาเกิลส์มันในการแถลงข่าวหลังการแข่งขันกระชับมิตรระหว่างเยอรมนีและเม็กซิโก ภาพถ่ายเมื่อเดือนตุลาคม 2023
ชาวไซย่า

ชาวไซย่า คือ  เผ่าพันธ์ุเอเลี่ยนจากการ์ตูนเรื่อง Dragon Ball มีลักษณะร่างกายคล้ายมนุษย์ มีผมสีดำทรงเดิมมาแต่เกิด จอมพลังสูงและมีหางซึ่งเป็นจุดอ่อนหากถูกบีบแรงๆ จะหมดแรง ยิ่งสู้หรือเมื่อฟื้นตัวจะเก่งกว่าเดิม ตอนเด็กจะตัวเตี้ยอยู่นาน พอโตจะสูงมาก มีวัยหนุ่มที่ยาวนานกว่ามนุษย์ เพื่อทำสงคราม พอหางขาดจะใช้เวลานานกว่างอกใหม่ มีนิสัยชั่วร้ายและรักการต่อสู้เป็นอย่างมาก แต่พอเก่งถึงขีดจำกัดในระดับที่เป็นซูเปอร์ไซย่าได้ เซลล์Xไปยับยั้งหางงอกกับฟื้นตัวเก่งกวาเดิม
แต่เดิมนั้นชาวไซย่าอาศัยในดาวซาราดะซึ่งมีแรงโน้มถ่วงถึง 10 เท่าซึ่งทำให้ความแข็งแกร่งโดยธรรมชาติของชาวไซย่าค่อนข้างสูงกว่าเผ่าพันธ์อื่นๆ ในจักรวาลที่ 7 ซึ่งเป็นจักรวาลหลักของการ์ตูนดาวซาราดะได้ล่มสลายเพราะแก่งแย่งทรัพยากรกันเอง จึงย้ายไปยึดดาวพืชที่ชาวทัฟเฟิลอาศัยอยู่ และได้เปลี่ยนชื่อเป็นดาวเบจิต้า ตามชื่อของนักรบผู้ที่แข็งแกร่งและเป็นราชา
ในช่วงนึงดาวเบจิต้าได้รับการมาเยือนจากฮะไคชินบีรัส ผู้ที่มองเห็นแล้วพิจารณาว่าชาวไซย่าเป็นเผ่าพันธุ์ที่ป่าเถื่อนไม่อาจพัฒนาได้อีกต่อไป จึงได้สั่งให้ฟรีเซอร์ซึ่งเดิมทีเกรงกลัวต่อความสามารถของชาวไซย่าทำลายดาวเบจิต้าและทำลายเผ่าพันธุ์ชาวไซย่าให้หมดสิ้น
ชาวไซย่าเหลือรอดอยู่แค่ 7 คน คือ คาคาล็อต,ราดิซ,เบจิต้า,ทาร์เบิล,นัปปะ,โบรลี่,พารากัส
ในจักรวาลที่ 6 ชาวไซย่าจะมีนิสัยรักสงบ รับจ้างกำจัดเหล่าร้ายปกป้องผู้อื่นถูกรู้จักในชื่อฮีโร่แห่งความยุติธรรม กับไม่มีหาง(วิวัฒนาการเข้าใกล้ซุปเปอร์ไซย่า) และยังอยู่ที่ดาวซาลาดะเพื่อปกป้องดาวของตนเองและจะไม่รุกรานดาวอื่น
รายชื่อชาวไซย่าแท้ที่เกิดจากการรวมร่าง

| ตัวละคร | ประวัติ |
| --- | --- |
: ชื่อ: เบจิโต้ ญี่ปุ่น: ベジット , Bejitto / อังกฤษ: Vegeto ปรากฏตัวครั้งแรก: คอมมิค: ตอนที่ /การ์ตูน: ตอนที่ มาจากการรวมร่างของโกคูและเบจิต้าโดยใช้ตุ้มหูโปทาร่าที่ได้มาจากผู้เฒ่ามหาเทพ พลีงเพิ่มขึ้นหลายเท่าตัว ท่าไม้ตาย Final Kamehameha = เป็นท่าที่ผสมกันระหว่างพลังคลื่นเต่ากับไฟนอลแฟลช  สปิริตซอร์ด (Spirit Sword) ไทม์ไลน์ จักวาลหลัก
: ชื่อ: โกจิต้า ญี่ปุ่น: ゴジータ , Gojīta / อังกฤษ: Gogeta โกจิต้าในจักรวาลหลักของดราก้อนบอล เกิดจากการฟิวชั่นระหว่างโกคูและเบจิต้า แข็งแกร่งมาก ท่าไม้ตาย โซลพันนิชเชอร์ (Soul punisher) ไทม์ไลน์ จักวาลหลัก
: ชื่อ: เบคู ญี่ปุ่น: 空 , Bekū / อังกฤษ: Veku เบคูในจักรวาลหลักของดราก้อนบอล เกิดจากการฟิวชั่นระหว่างโกคูและเบจิต้า แต่เป็นการฟิวชั่นที่ผิดพลาดกลายเป็นเบคู ไทม์ไลน์ จักวาลหลัก
: ชื่อ: โกจิต้า ญี่ปุ่น: ゴジータ , Gojīta / อังกฤษ: Gogeta เกิดจากการฟิวชั่นระหว่างโกคูและเบจิต้า เพื่อปราบจาเนมบ้า  ท่าไม้ตาย stardust breaker ไทม์ไลน์ จักวาลคู่ขนาน
: ชื่อ: โกจิต้า ซูเปอร์ไซย่าขั้น 4 ญี่ปุ่น: ゴジータ , Gojīta / อังกฤษ: Gogeta เกิดจากการฟิวชั่นระหว่างโกคูและเบจิต้าที่แปลงเป็นซูเปอร์ไซย่าขั้น 4 ทั้งสองคน กลายเป็นนักรบที่แข็งแกร่งที่สุดเพื่อปราบมังกร 1 ดาว ท่าไม้ตาย Big Bang Kamehameha และ 100x Big Bang Kamehameha ไทม์ไลน์ จักวาลคู่ขนาน
: ชื่อ: เบคู ญี่ปุ่น: 空 , Bekū / อังกฤษ: Veku เกิดจากการฟิวชั่นระหว่างโกคูและเบจิต้า แต่เป็นการฟิวชั่นที่ผิดพลาดกลายเป็นเบคู ไทม์ไลน์ จักวาลคู่ขนาน
: ชื่อ: เคฟูล่า ญี่ปุ่น: ケフラ , Kefura / อังกฤษ: Kefla เป็นชาวไซย่าจากจักรวาลที่ 6 เป็นการรวมร่างระหว่างเกลกับคาลิฟูล่า โดยใช้โปตาร่า มีพลังมากสูสีกับร่างบลูของโกคู แต่ก็แพ้โกคูตอนใช้แก่นแท้แห่งอัตนิยม สาเหตุที่แยกกันเป็น 2 คนอีกครั้ง เพราะทั้งคู่เพิ่งเป้นซูเปอร์ไซย่าได้แค่วันเดียว กับขาดการฝึกจนควบคุมจนเคยชินเหมือนพวกโคู พอตอนร่างรวมใช้ซูเปอร์ไซย่ากับฝืนเร่งพลังมากเกินไปตอนแพ้จึงคืนร่างทันที ท่าไม้ตาย ไจกันติกบลัส (Gigantic Blast) ไทม์ไลน์ จักวาลหลัก
ชาวไซย่าแท้ > คาคาล็อต หรือ ซุน โกคู

คาคาล็อต คือชาวไซย่าที่ถูกส่งมายังโลก ก่อนหน้าที่ดาวเคราะห์เบจิต้าจะระเบิด สาเหตุเพราะคาคาล็อตเมื่อแรกเกิดมีพลังต่ำ จึงถูกส่งไปยังโลกที่มีสิ่งมีชีวิตพลังไม่สูงมากนัก ภายหลัง ซุน โกฮัง ได้เก็บมาเลี้ยงเป็นหลานบุญธรรม โดยตั้งชื่อให้ว่า ซุน โกคู เป็นเด็กที่ก้าวร้าว แรงเยอะมากกว่าเด็กคนอื่น ๆ ภายหลังตกหน้าผาทำให้หัวกระแทกกับก้อนหินขนาดใหญ่ ด้วยพลังชีวิตที่มากจนไม่น่าเชื่อ ซุน โกคูได้รอดมาได้อย่างหวุดหวิด และเสียความทรงจำ จึงกลายมาเป็นเด็กที่เรียบร้อย จิตใจดี กตัญญูในที่สุด ซุน โกคูได้แต่งงานกับจีจี้ และมีลูกด้วยกัน 2 คน คือ ซุน โกฮัง และ ซุน โกเท็น
ชาวไซย่าแท้ > เบจิต้า

เบจิต้าเคยเป็นเจ้าชายแห่งดาวเบจิต้า มีพ่อเป็นราชาแห่งดาวเบจีต้าจึงถูกเรียกว่าเจ้าชายเบจีต้า เบจีต้าได้รอดจากการระเบิดเพราะกำลังทำภารกิจและได้ทำงานอื่นร่วมกับราดิซและนัปปะตามคำสั่งของฟรีเซอร์ที่กำลังหลอกใช้ ในตอนแรกเป็นศัตรูกันกับโกคู ตอนหลังได้มารู้ว่าฟรีเซอร์เป็นคนทำลายดาวเบจิต้าเองและฆ่าชาวไซย่าทุกคนรวมถึงรู้ว่ากำลังถูกหลอกใช้อยู่จึงทรยศฟรีเซอร์และเข้าเป็นพวกเดียวกันกับโกคู และร่วมกันต่อสู้ ภายหลังเบจิต้าได้อยู่กินกับบูลม่าซึ่งเป็นลูกสาวเจ้าของบริษัทแคปซูล คอร์ป พวกเขาได้แต่งงานด้วยกัน มีลูกด้วยกัน 2 คน เป็นลูกชายกับลูกสาว ชื่อ ทรังคซ์ กับ บรา เบจิต้ามักจะมีนิสัยคือหยิ่งผยองตัวเอง และอยากเอาชนะโกคู และตอนที่สู้กับเซลนั้น เบจิต้าก็ถึงกับแพ้อย่างราบคาบ ไม่ชอบฟังคนอื่น แต่ถ้าได้เห็นจริง ก็จะรับฟังในภาค Super  ส่วนGT เพราะเบจีต้าอายุมากขึ้น จึงเริ่มไว้หนวด แต่โกนออกในภายหลังเพราะบราไม่ชอบ
ชาวไซย่าแท้ > โบรลี่

ชาวไซย่าผู้มีพลังของซูเปอร์ไซย่าตั้งแต่กำเนิด ทำให้รอดชีวิตจากการฆ่าล้างเผ่าพันธุ์ของฟรีเซอร์ เคยมีบทบาทเฉพาะในดราก้อนบอลแซดเดอะมูฟวี่ซึ่งไม่ได้อยู่ในไทม์ไลน์หลักดราก้อนบอล จนกระทั่งในปี2018 ได้ประกาศว่าโบรลี่จะมีบทบาทในไทม์ไลน์หลักอย่างเป็นทางการในDragon Ball Super: Broly
ชาวไซย่าแท้ > เบจิโต้

ร่างรวมที่โกคูกับเบจิต้า ตอนใช้ตุ้มหูโปตาร่า ปรากฏตัวครั้งแรกในดราก้อนบอล Z ตอนที่269 สู้บูร่างกลืนโกฮัง พิโกโร่ โกเท็นคูสเข้าไป แต่ร่างก็แยกออกตอนอยู่ในร่างบู เพราะการใช้โปโตร่ารวมร่าง ใครที่ไม่ใช่ไคโอชินเต็มตัว แค่ 1 ชม. เท่านั้น (ในกรณีที่ไม่เป้นร่างบลู) ในภาคซูเปอร์ ร่างบลูพลังมากกว่าฟิวชั่นซามัส แต่ก็คืนร่างอีกที เพราะก่อนรวมร่าง ทั้งคู่ฝึกใช้ร่างบลูยังไม่ชินกับร่างบลูมีพลังที่สูงเกินจนทำให้เวลามันสั้นลงอีก = แค่ 5 นาที ตอนเป็นร่างบลู
ชาวไซย่าแท้ > โกจิต้า

ร่างรวมของโกคูกับเบจิต้าจากท่าเต้นฟิวชั่น ปรากฏตัวครั้งแรกในดราก้อนบอลZ movie (โลกคู่ขนาน) เพื่อปราบจาเนมบ้า
ตามข้อมูลของอ.โทริยาม่าที่ลงในออฟฟิสเชี่ยล ร่างนี้สูสีกับเบจิโต้ แต่ต่างกันตรงที่ ต่อให้เป็นร่างบลูหรือไม่ ร่างรวมคงอยู่ 30 นาที แต่ตอนรวมร่างพลังจะอยู่แค่ประมาณ 40-60% ถ้าสู้ถ่วงไประยะนึงจะเก่งจนถึง 100% ใน Dragon Ball Super: Broly
ภาค GT ทั้งคู่เป็นซูเปอร์ไซย่า 4 แต่ฝึกยังไเคยชิน แล้วค่อยรวมร่าง จึงอยู่แค่ 10 นาที
ชาวไซย่าแท้ > ราดิช

พี่ชายแท้ๆของ คาคาล็อต หรือซุนโกคู ถูกสังหารโดย พิคโกโร่ ตอนที่มาเยือนโลกเพื่อเผยชาติกำเนิดของซุนโกคูว่าที่แท้ซุนโกคูคือชาวไซย่า และชักชวนให้โกคูมาเข้าร่วมเพื่อทำลายโลก
ชาวไซย่าแท้ > นัปปะ

เป็ชาวลิสคอสตัวจริงนชาวไซย่าที่คอยรับใช้เบจิต้า แต่สุดท้ายก็โดนเบจิต้าฆ่าตาย
ชาวไซย่าแท้ > ราชาเบจิต้า

เป็นพ่อแท้ๆของเบจิต้า เป็นราชาแห่งเผ่าพันธุ์ชาวไซย่า เป็นบุคคลที่นำชาวไซย่ากลุ่มนึงเข้าทำการต่อต้านฟรีเซอร์แต่ก็ถูกฆ่าตายจนหมด รวมทั้งราชาเบจิต้าด้วย
ชาวไซย่าแท้ > บาร์ดัค

พ่อของโกคูและราดิซ ถูกฟรีเซอร์ฆ่าตาย
แต่ในปี 2012 ได้มีแอนิเมชันออกมาใหม่ เป็นตอนพิเศษของบาด็อก กล่าวถึงตอนหลังจากที่บาด็อกถูกโจมตีโดยฟรีเซอร์แล้วก็บังเอิญหลุดกาลเวลาไปยังอดีตในสมัยที่ยังชื่อดาวพืช ที่อนาคตจะเป็นดาวเบจิต้านั้นยังไม่มีพวกชาวไซย่าอยู่แล้วได้ถูกช่วยไว้โดยชาวดาวดั้งเดิมของที่นั้น ต่อมาได้ต่อสู้กับบรรพบุรษ ของฟรีเซอร์ที่หน้าตาเหมือนกันเพราะความโกรธที่มีต่อฟรีเซอร์นั้นเอง ทำร้ายพวกพ้องในดาว ได้กลายร่างเป็นซูเปอร์ไซย่าแล้วก็ชนะไปในที่สุดเลยถือว่าคนที่เป็นซูปเปอร์ไซ่ย่าในตำนานที่นานๆครั้งมีคน(เหลือง) ไม่เหมือนกับชนิดตำนาน(เขียว)ของโบรลี้ ไม่เหมือนกับตำนานแรกสุดๆยาโมชิที่ซูเปอร์ไซย่าก็อดคนแรก นั้นก็คือพ่อของโกคูที่ย้อนอดีตไปนั้นเอง
ชาวไซย่าแท้ > กิเน่

แม่ของโกคูและราดิซ ถูกฟรีเซอร์ฆ่าตาย
ชาวไซย่าแท้ > พารากัส

พ่อของโบรลี่ รอดชีวิตจากการฆ่าล้างเผ่าพันธุ์ของฟรีเซอร์ด้วยพลังของลูกชายแต่ภายหลังถูกลูกชายตัวเองฆ่าตาย มีบทบาทในดราก้อนบอลแซดเดอะมูฟวี่ จนกระทั่งในปี2018 ได้ประกาศว่าพารากัสจะมีบทบาทในไทม์ไลน์หลักอย่างเป็นทางการในDragon Ball Super: Broly
ชาวไซย่าแท้ > เบคู

เป็นร่างรวมร่างหรือร่างฟิวชั่นที่ผิดพลาดของโกคูและเบจิต้า เกิดจากการที่เบจิต้าทำท่าผิด ปรากฏตัวในดราก้อนบอลแซดเดอะมูฟวี่ ภาคที่12 มีพลังที่ต่ำมาก จนกระทั่งในปี2018 ได้ประกาศว่าเบคูจะมีบทบาทในไทม์ไลน์หลักอย่างเป็นทางการในDragon Ball Super: Broly
ชาวไซย่าแท้ > โกคูแบล็ค

โกคูแบล็คคือซามัสจากอนาคตอีกแห่งที่ไปขอพรกับซูเปอร์ดราก้อนบอลเพื่อสลับเปลี่ยนร่างกายกับโกคู  โดยมีเป้าหมายกำจัดมนุษย์​ทุกจักรวาล​คู่ขนานทั้งหมดเพื่อเปลี่ยนให้เป็นโลกในอุดมคติของตนที่ไม่ให้มีมนุษย์​ มีบทบาทในดราก้อนบอลซูเปอร์
ชาวไซย่าแท้ > ยาโมชิ

ยาโมชินั้นคือซูเปอร์ไซย่าก็อดคนแรกและคือซูเปอร์ไซย่าในตำนานที่ฟรีซเซอร์หวาดกลัว ซึ่งกลายเป็นตำนานที่ฟรีซเซอร์กลัวว่าจะเกิดขึ้นอีกครั้ง จึงเป็นเหตุผลที่ทำให้เกิดการทำลายล้างชาวไซย่าขึ้น
ชาวไซย่าแท้ > ทาเลส

ชาวไซย่าผู้มีหน้าตาคล้ายซุนโกคู มีบทบาทในดราก้อนบอลแซดเดอะมูฟวี่
ชาวไซย่าแท้ > โทม่า

เพื่อนสนิทของ บาร์ดัค ถูกโดโดเรียสังหารตามคำสั่งของฟรีเซอร์
ชาวไซย่าแท้ > ทาร์เบิล

น้องชายของเบจิต้า นิสัยผิดกับเบจิต้า คือเป็นคนอ่อนโยน แต่ถูกส่งออกจากดาวในฐานะนักรบชั้นต่ำ เพราะเกินมาพลังอ่อนแอ ผิดกับพี่
ชาวไซย่าจากจักรวาลที่ 6

ชาวไซย่าจากจักรวาลที่ 6 อาศัยอยู่บนดาวเคราะซาดาละ(ดาวบ้านเกิดที่แท้จริงของชาวไซย่า)
นักรบของกองกำลังป้องกันของดาวซาดาละ และเป็นผู้ที่สอนการแปลงร่างเป็นซูเปอร์ไซย่าให้กับคาลิฟูล่า
อดีตหัวหน้าของกองกำลังป้องกันของดาวซาดาละ
น้องสาวของเร็นโซ เป็นผู้หญิงคนแรกที่แปลงร่างเป็นซุเปอร์ไซย่าได้
น้องสาวอุปถัมภ์ของคาลิฟูล่า ผู้ที่มีพลังซูเปอร์ไซย่าในตำนานมาตั้งแต่กำเนิด เช่นเดียวกับ โบรลี่ แต่ในตำนานของจักรวาลที่ 6 ถือว่าเป็นปีศาจนักรบปีศาจที่จะกำเนิดทุกๆ 1,000 ปี
ร่างรวมของเกลกับคาลิฟูล่า โดยใช้โปตาร่า มีพลังมากจนกระทั่งโกคูต้องเป็นซูเปอร์ไซย่าบลู แต่ก็แพ้โกคูที่ใช้แก่แท้แห่งอัตนิยม จนตกรอบ กับที่แยกเป็น 2 คนเหมือนเดิมคือร่างทั้งคู่นั้นเพิ่งเป็นซูเปอร์ไซย่าได้ไม่นาน พอรวมร่างฝืนเร่งพลังมากเกินจะรับไหว ผิดกับโกคูกับเบจิต้าที่ฝึกมาจนชิน
ซูเปอร์ไซย่า และ ร่างพิเศษ

สุดยอดนักรบซูเปอร์ไซย่าในตำนานที่เผ่าพันธุ์ในตระกูลฟรีเซอร์กลัว เกิดจากชาวไซย่าที่มีความโกรธอันรุนแรงที่จิตบริสุทธิ์จึงทำให้แปลงร่างได้ ดังนั้นคนที่เป็นได้แล้วผ่านการแปลงร่างนี้บ่อยจะคุมได้ หรือคงร่างนั้นทุกช่วงเวลาเพื่อปรับสภาพ กับเมื่อโกรธถึงขีดสุดก็จะพัฒนาไปอีกขั้น คือร่างใหม่ที่เก่งกว่าเดิมไปเรื่อยๆ
ซูเปอร์ไซย่า และ ร่างพิเศษ > ซูเปอร์ไซย่าขั้นที่ 0.25 (False Super Saiyan)

ผมสีน้ำตาล/คิ้วสีน้ำตาล/ตาหายไป/มีออร่ารอบตัวสีทอง ร่างนี้มีตัวคูณพลังและความเร็วอยู่ที่ประมาณ 25 เท่าจากร่างปกติ ร่างนี้เป็นร่างที่จะพัฒนาไปเป็นซูเปอร์ไซย่าขั้นที่ 1 แต่ยังไม่สมบูรณ์ คนที่เป็นได้ โกคู
ร่างนี้จะแข็งแกร่งประมาณครึ่งนึงของซุบเปอร์ไซย่า และแกร่งกว่าร่างพื้นฐานที่ใช้หมัดไคโอยี่สิบเท่า(สูงสุด) ซึ่งแกร่งกว่าประมาณ 5 เท่า